open-index/open-wikipedia-markdown huggingface dataset:
Наркокартел

мини|247x247пкс|Апсење на „Расгуно“ — еден од водачите на колумбискиот наркокартел „Северна долина“
**Наркокартел** (погрешно: *нарко картел*, *нарко-картел*) — злосторничка организација составена од автономни наркобосови што соработуваат за да ја зголемат својата печалба и да вршат господство над незаконското трговиште на дрога. Овие картели се основани за да се управува доставата на дрога и да се одржат високите цени. Често се наоѓаат во земјите од Латинска Америка, каде што соперништвото меѓу соперничките картели често води до насилни судири за влијание.

Меѓу земјите каде што дејствуваат значајни наркокартели се Бразил, Тринидад и Тобаго, Јамајка, Доминиканската Република, Мексико, Авганистан, како и земји од Јужна Азија и многу градови во САД.

## Хиерархија
Хиерархиската структура на наркокартелот обично се состои од следниве улоги:

* **Соколи**: Познати како „очите и ушите“ на улиците, соколите се разузнавачи одговорни за разузнавање. Тие известуваат за дејностите на органите за спроведување на законот, војската и соперничките групи.
* **Убијци**: Оваа вооружена група во рамките на картелот извршува убиства, грабнувања, кражби и изнуди. Тие го бранат својот терен од соперници и власти и управуваат со заштитни рекети.
* **Поручници**: Заземајќи ја втората највисока положба, поручниците ги надгледуваат убијците и соколите на нивната територија. Тие имаат овластување да вршат тајни убиства без повисоко одобрение. 
* **Наркобосови**: На врвот на хиерархијата, наркобосовите ја надгледуваат целата наркотрговија. Тие назначуваат водачи за различни територии, создаваат сојузи и организираат високопоставени атентати. 

Оваа структура им овозможува на картелите да одржуваат контрола врз нивните операции и територии додека се впуштаат во незаконски дејности низ областите.

## Наводи

## Надворешни врски

* "Mexico: Drug Cartels a Growing Threat"—Worldpress, 2006

__СОСОДРЖИНА__
__ИНДЕКС__
Категорија:Шверц
Категорија:Трговија со дрога
Категорија:Организирано злосторство
Хуков закон

мини|десно|Хуков закон: Силата е пропорционална на издолжувањето
**Хуковиот закон** е принцип од физиката со кој се наведува дека силата F која е потребна да издолжи или компресира тело до некое растојание X е пропорционална на тоа растојание. Тоа е
:F = k x, 
каде што k е постојан фактор карактеристичен за телото, неговата вкочанетост.

Хуковиот закон е само линеарна апроксимација од прв ред од реалната реакција на федери и други еластични тела кога им се нанесува сила.Хуковиот закон на крајот мора да не успее кога силата ќе надмине некои ограничувања, бидејќи нема материјал кој може да биде компресиран над ограничена минимална големина, или да биде издолжен над максималната големина, без некои трајни деформации или промена на состојбата.Всушност, многу материјали значително ќе отстапат од хуковиот закон пред да се достигнат еластичните граници.

Хуковиот закон е широко користен во сите гранки на науката и инжинерството, и е основа на многу дисциплини како што е сеизмологија , молекуларна механика и акустика. Тој е исто така основниот принцип зад манометарот и спиралата од механичкиот часовник.

Хуковиот закон  го добил името според Роберт Хук Британски физичар од 17 век . Тој за првпат го изјавил овој закон во 1660 како латински анаграм , чие решение го објавил во 1678 како *Ut tensio , sic vis* буквално преведено како: "Колку издолжувањето , толку силата" или почестото значење е "Издолжувањето е пропорционално со силата"

Категорија:Механика на цврстите тела
Системот HACCP

НАССР системот претставува алатка со која операторите во прехранбената дејност може да вршат контрола на опасностите кои можат да се појават во храната.НАССР системот е заоснован на седум принципи со кои на ефикасен начин се осигурува потполна здравствена безбедност на прехранбените производи во сите сегменти на призводство и преработка.Предностите на примената на HACCP системот се во тоа што се редуцираат болестите од храна, ги обезбедуваат граѓаните со здравствено безбедни и прехранбени производи, овозможуваат исполнување на законските регулативи и поефикасено инспекциско надгледување, поефективна работа на прехранбените произведители, ја зголемува конкурентноста на светскиот пазар, овозможува ефикасно воведување на нови технологии и производи и го зголемува профитот.

## НАССР принципи
7-те НАССР Принципи, дефинирани од Комисијата на  Цодеџ Алиментариус се:
;Принцип 1:
*Спроведување на анализа на опасностите.
*Изготвување на дијаграм на процесот на производство и идентификација на потенцијалните микробиолошки, хемиски и физички опасности, кои може да се појават во секоја фаза од процесот, вклучувајќи контрола на истите.
;Принцип 2:
*Одредување на Критичните Контролни Точки (ККТ)
*Со помош на стеблото на одлука се одредуваат ККТ.
;Принцип 3:
*Одредување на критични граници.
*Критичните граници претставуваат мерлива контролна вредност, која ја одредува прифатливоста.
;Принцип 4:
*Воспоставување на систем за мониторинг на ККТ .
*Спроведување на контролни мерки при дефинирана честота, со цел да се потврди дека процесот се одвива во рамките на контролните граници.
;Принцип 5:
*Воспоставување на корективни акции кога ККТ-ки не се под контрола.
*Акцијата која треба да се преземе при одредени отстапувања е дефинирана како корективна акција.
;Принцип 6:
*Воспоставување на процедури за верификација на НАССР планот.
*Проверки кои се спроведуваат за да се потврди дека НАССР системот е валиден и ефикасен.
;Принцип 7:
*Воспоставување на потребна документација, вклучувајќи ги сите процедури и записи, кои ги исполнуваат барањата на НАССР принципите и примена на истите.
*Документирана НАССР студија, која вклучува  табели, записи од мониторингот на ККТ и други потребни документи и записи.

## Надворешни врски
http://sezahrana.tumblr.com/post/26208675944

http://iqs.com.mk/HACCP.html
Цизар (амт)

мини|Поглед кон куќата на Фридрих Велики во Цизар

**Цизар** () — општинска заедница во округот Потсдам-Мителмарк, во Бранденбург, Германија. Нејзиното седиште е во Цизар.

Општинската заедница Цизар се состои од следниве општини:

# Букаутал
# Герцке
# Гребен
# Венцлов
# Волин
# Цизар

Категорија:Општински заедници во Бранденбург
Цизар

**Цизар** () е град во округот Потсдам-Мителмарк, во сојузната покраина Бранденбург, Германија. Се наоѓа 25 километри југозападно од градот Бранденбург на Хафел. Градот претставува административно седиште на истоимената општинска заедница.

## Наводи

Категорија:Потсдам-Мителмарк
Категорија:Саксонија (пруска покраина)
Букаутал

**Букаутал** () — општина во округот Потсдам-Мителмарк, во Бранденбург, Германија.

## Наводи

Категорија:Потсдам-Мителмарк
Категорија:Саксонија (пруска покраина)
Петра Јовановска

**Петра Јовановска - Ристовска** (, ) — македонски графичар. Твори во Македонија и Чешка.

## Животопис
Јовановска е родена во 1972 година во Јесеник, Чешка. Во 1995 годиина дипломирала на Факултетот за ликовни уметности во Скопје на одсек графика во класата на проф. Димче Николов. Членка е на ДЛУМ и на повеќе европски ликовни друштва.  Во 2012 година ја добила наградата на  ДЛУМ за графика „Димче Николов“ за 2011 година. Имала преку 100 групни изложби и десетици самостојни.

## Наводи

## Надворешни врски
*Личен блог
*Биографија и изложби 

Категорија:Македонски графичари
Категорија:Членови на ДЛУМ
Категорија:Македонци во Чешка
Категорија:Добитници на наградата „Димче Николов“
Биодизел

мини|десно|Methyl Linoleate.png|мини|Структурен модел на метил линолеат, или линоленска киселина метилестер, заеднички метилестер произведен од соја или репкино масло и метанол
**Биодизелот** е течно гориво произведено од билни масла или од искористени масла и масти. Биодизелот доста чисто согорува и потсетува на стандардниот дизел. Се произведува од сончогледово масло, соја или маслодајна репка со помош на метанол и катализатор. По хемиски состав е мешавина од метилестер и масни киселини. Ова гориво е обновлив извор на енергија, бидејќи се троши со истата брзина со која се обновува. Има мала енергетска содржина, но содржи поголем процент на кислород што помага за подобро согорување.

## Дизел мотори
Старите дизел мотори без тешкотии користат околу 20 проценти биодизел, а многу нови мотори веќе можат да користат и чист биодизел. Био-горивата не бараат произведство на нов автомобил, односно нов автомобилски мотор, сега тие имаат предност над водородната технологија која е во почетните стадиуми. Оваа компактибилност ги наведе многу земји да се осврнат кон биогоривата, уверени дека на тој начин ќе ја намалат потрошувачката на фосилни горива. Европската заедница за себеси одреди цел дека до 2010 година ќе користи 6% биодизел, што би значело петоструко зголемување одгледување на билките од кои се произведува етанолот. Во последниве години, се направени големи напори за заштита на животната средина токму преку претставувањето на биодизелот како моторно гориво. Овие напори се очекува дека ќе се зголемуваат во иднина, со цел да се обезбеди побезбедна планета за живеење.


Податотека:Biodiesel.JPG|Биодизел-гориво, примерок
Податотека:Biodiesel_3.jpg|Постариот дизел Мерцедес се популарни за трчање на биодизел
Податотека:Diesel prices.jpg|Во некои земји, биодизелот е поевтин од конвенционалниот дизел


## Надворешни врски
* „Предности при употреба на Биодизел-гориво“
* „Биодизел“ 

Категорија:Биогорива
Јазици во Босна и Херцеговина

**Јазиците во [[Босна и Херцеговина]]** е поим со кој се опфаќаат сите јазици кои се зборуваат на територијата на државата. Босна и Херцеговина е тројазична држава, каде мнозинското население зборува на еден од трите јазика.

## Службени јазици
На територијата на Босна и Херцеговина службени јазици се босанскиот, српскиот и хрватскиот јазик. Сите три јазици се многу слични и меѓусебно разбирливи на највисоко ниво. Официјални писма се и кирилицата и латиницата. Во Федерацијата Босна и Херцеговина трите јазика се именуваат со своите матични имиња, а во другиот ентитет на Босна и Херцеговина, Република Српска, се именуваат како „јазикот на српскиот народ, јазикот на босанскиот народ и јазикот на хрватскиот народ“. Српскиот и босанскиот рамноправно користат и кирилица и латиница, а хрватскиот само латиница. Сите три јазика се засноваат на штокавското наречје на српскохрватскиот.

### Босански јазик

Босанскиот, или бошњачки, (bosanski, босански) е мајчин јазик на Бошњаците и еден од трите официјални јазика на Босна и Херцеговина. Јазикот, покрај во Босна, се зборува и во Србија (Санџак), Црна Гора, и во помал број во Косово, Македонија и во бошњачката дијаспора. Јазикот рамноправно користи и кирилица и латиница, иако втората е почесто користена. Јазикот, според поголем број јазичари, се смета за една од стандардните норми на српскохрватскиот јазик. Јазикот во БиХ го зборуваат најмногу до 2 милиони луѓе (според проценките), бидејќи нема попис со кој точно би се определил бројот на говорници во БиХ.

### Српски јазик

Српскиот јазик (srpski, српски) е мајчин јазик на Србите и еден од трите официјални јазика во БиХ. Во БиХ се проценува дека до 35% од населението зборува на српски (не е точна бројка, проценка е, бидејќи нема попис). Покрај во БиХ, јазикот е службен и во Србија, каде е национален јазик, на Косово, а се зборува и во Црна Гора, Хрватска, Македонија и останатите делови каде српскиот е малцински јазик. Српскиот рамноправно се пишува и на кирилица и на латиница. Јазикот, според поголем број јазичари, се смета за една од стандардните норми на српскохрватскиот јазик.

### Хрватски јазик

Хрватскиот јазик е мајчин јазик на Хрватите и еден од трите официјални јазика во БиХ. Покрај во БиХ, хрватскиот е национален и службен јазик во Хрватска. Покрај во овие две земји, јазикот се зборува и во Србија (Срем), Црна Гора, Словенија, и во делови од Унгарија. Во БиХ се проценува дека јазикот го зборуваат до 17% од населението (нема точни бројки, бидејќи нема попис во БиХ). Јазикот, според поголем број јазичари, се смета за една од стандардните норми на српскохрватскиот јазик.

## Останати јазици
Малубројните малцински групи во БиХ зборуваат на своите јазици, меѓу кои застапени се ромскиот, албанскиот, македонскиот и други.

## Странски јазици
Главни странски јазици кои се изучуваат во државата се англискиот, германскиот и францускиот. Најзборуван меѓу нив е англискиот.

## Наводи

## Поврзано
* Демографија на Босна и Херцеговина
* Босна и Херцеговина

*
Субординиран долг

**Субординираниот долг** () ги претставува обврските на банката, како земените кредити, прибраните депозити или издадените обврзници, кои имаат помал приоритет во наплатата, во случај на ликвидација или стечај на банката.

## Поим и одлики

Банката која што има потреба од дополнителен капитал може да издаде субординиран долг. Овој поим ги вклучува обврските на банката (депозити, кредити, обврзници) што имаат помал приоритет во наплата на побарувањата во споредба со депозитите и другите недепозитни обврски на банката. Со други зборови, ако банката престане со работа, субординираните обврски се наоѓаат на претпоследното место на списокот за наплата на побарувањата од банката пред акциите. Според тоа, сопствениците на субординиран долг треба да почекаат најпрвин да се исплатат обврските кон штедачите и другите доверители на банката, а потоа ако останат доволно средства ќе бидат подмирени и нивните побарувања. Токму оваа одлика го доближува субординираниот долг до акционерскиот капитал и затоа регулаторните тела дозволуваат да биде вклучен во дополнителниот капитал, иако од сметководствена гледна точка тој претставува обврска, а не капитал. Сепак, за да може да се смета како дел од капиталот на банката, субординираниот долг треба да исполни одредени услови, како на пример да нема рок на достасување или пак тој да изнесува повеќе од пет години.

### Предности на субординираниот долг

Субординираниот долг претставува привлечна форма на капитал поради предностите што ги нуди. Така, каматната стапка на субординираниот долг е обично далеку пониска од трошокот на капиталот, т.е. тој е далеку поевтин извор на финансирање од обичните акции. Исто така, каматните расходи на субординираниот долг се одбиваат од даночната основа за пресметка на данокот на добивка, што уште повеќе ги намалува трошоците на финансирање од овој извор. Понатаму, ако субординираниот долг се одликува со постојана каматна стапка, банката има можност да го искористи финансискиот левераж, т.е. овој извор им носи дополнителен принос на акционерите под услов приходите што банката ги остварува со инвестирање на овие средства да бидат повисоки од каматните расходи на субординираниот долг. Најпосле, бидејќи се работи за обврска, субординираниот долг не ја нарушува постојаната сопственичка структура и не ја разводнува добивката по една акција.

### Недостатоци на субординираниот долг

Сепак, субординираниот долг се одликува и со некои недостатоци, пред сè, поврзани со финансискиот ризик. Имено, бидејќи предизвикува постојани финансиски расходи за исплата на основниот долг и каматата, може да се случи при опаѓање на оперативните приходи на банката, таа да не е во состојба да ги покрие овие расходи. Во продолжение, како последица на зголемениот ризик, банката може да се соочи со тешкотии во издавањето акции во иднина. Освен тоа, без оглед на рочноста, субординираниот долг сепак има некој рок на достасување кога ќе мора да се обнови или замени со друг капитал.

## Наводи

Категорија:Банкарство
Категорија:Финансии
Категорија:Финансиски извештаи на банки
Јазици во Андора

**Јазиците во [[Андора]]** е поим со кој се опфаќаат јазиците кои се зборуваат на територијата на државата. Андора, официјално е еднојазична држава.

## службен јазик

службен јазик во Андора е каталонскиот јазик (català). Овој јазик го зборуваат околу 38% од вкупното население на државата. Каталонскиот јазик е мајчин јазик на Каталонците. Покрај во Андора, јазикот се зборува и во мали делови во Франција и Шпанија, особено во Каталонија и Валенсија, каде е службен јазик. Вкупниот број на говорници на каталонскиот се проценува на 7.2 милиони (2010).

## Останати јазици

Покрај каталонскиот, во државата се зборуваат и шпанскиот, францускиот и португалскиот јазик. Поради блискоста на овие јазици, како и миграцијата, јазиците се застапени со добар процент од вкупното население на државата.

## Странски јазици
Најзборувани странски јазици во државата се шпанскиот, францускиот и англискиот.

## Наводи

## Поврзано
* Андора
* Демографија на Андора

*
Јазици во Сан Марино

**Јазиците во [[Сан Марино]]** е поим со кој се опфаќаат јазиците кои се зборуваат на територијата на државата. Сан Марино, официјално е еднојазична држава.

## службен јазик

службен јазик во Андора е италијанскиот јазик (italiano). Овој јазик го зборува скоро целокупното население на државата. Италијанскиот јазик е мајчин јазик на Италијанците. Покрај во Сан Марино, јазикот се зборува и во Италија, каде е национален и службен јазик. Италијанскиот е службен и во Швајцарија, а се зборува и во сите други држави каде има италијанско малцинство.

## Останати јазици

Добар дел од народот во Сан Марино разбира или зборува емилијанско-ромањолски, поради блискоста на Сан Марино до Емилија-Ромања. Јазикот е дел од групата на галоиталски јазици.

## Странски јазици
Најзборувани странски јазици во државата се англискиот.

## Наводи

## Поврзано
* Сан Марино
* Демографија на Сан Марино

*
Палечна коска

**Палечната коска** () е долга коска и заедно со лакотната коска () се надоврзуваат на коските на коренот на шаката.
## Делови
На палечната коска се разликуваат:
***тело** ();
***горен крај** составен од: 
***глава** (), која има вдлабнатина за зглобување со главичката од хумерусот, околу главата се наоѓа кружна зглобна површина за зглобување со коскен засек од лакотната коска;
***врат** ();
***коскена рапавост** ();
***долен крај** кој наликува на пресечена четиристрана пирамида, нејзината база претставува зглобна површина за зглобување со коренот на шепата, а на медијалната страна се наоѓа коскен засек за зглобување со улната. Латерално се протега надолу шилест израсток ().
## Зглобови
Палечната коска заедно со лакотната коска формираат сложен зглоб () бидејќи се поврзуваат три коски: рамената коска, палечната коска и лакотната коска, така што формираат три зглоба кој функционираат како еден единствен зглоб и во него се вршат движењата на флексија, екстензија, супинација и пронација. Долните краеви на палечната коска заедно со долните краеви на лакотната коска се зглобуваат во долен радиоулнарен зглоб во кој се вршат движења на супинација и пронација.
## Кај животните
Кај четириножните животни, товарот од телото паѓа на полупречникот и коските на долниот екстремитет. Градбата е слична кај повеќето копнени животни, но палечната коска може да се спои со лакотната коска и кај некои цицачи (како коњи).
## Галерија

Податотека:Radius - animation2.gif| Позиција на палечната коска (црвен дел)
Податотека:Radius.jpg| Глава на палечната коска (предна страна)
Податотека:Left radius - close-up - animation.gif| Облик на палечната коска
Податотека:Pradialheadfrac.png| Скршеница на главата од палечната коска
Податотека:Radius4.jpg| Шилестиот израсток на палечната коска (предна страна)

## Надворешни врски

Категорија:Анатомија
Категорија:Коски
Александар Станоев

мини|Александар Станоев
**Александар Станоев** (1881, Неготино - 1907, Виена) — македонски револуционер од Илинденскиот период и член на ЦК на ВМРО.

## Животопис
Александар Станоев е роден во Неготино, во 1881 година. Неговата родна куќа се наоѓала во строгиот центар на Неготино, наспроти денешната општинска зграда. За време на Тиквешкото востание од 1913 година, куќата била запалена. Исто така, во знак на одмазда за востанието, во 1913 година, српската окупациска власт ги стрелала Ѓорѓи Станоев (братот на Александар), заедно со сопругата и три машки деца, таткото Станоја и чиракот во нивната семеен дуќан.

## Револуцинерна дејност
На Рилскиот конгрес, одржан во 1905 година, Станоев бил избран за член на Централниот комитет на ВМРО. Поради неговата посветеност на борбата за слобода на Македонија, тој уживал голема почит не само во редовите на ВМРО, туку и кај населението. Во 1907 година, во долното маало во Неготино, додека престојувал на еден состанок во куќата на клисарот Ифтим, Станоев бил опколен од турската војска. Станоев се обидел да побегне, прескокнувајќи неколку високи ѕидови, но кога видел дека ќе падне во рацете на аскерот, тој си пукал во главата. Умрел во една болница во Виена, во 1907 година, како последица на раните кои си нанесол.

## Обележја
По бугарската окупација на Македонија во 1941 година, единственото училиште што постоело во Неготино го добило името според Станоев, но веќе во 1945 година тоа било преименувано во "Страшо Пинџур". Оттогаш, името на Станоев било заборавено од официјалната македонска историографија, а исто така, не било поставено никакво обележје во чест на неговата дејност.

## Литература
* "Александар Станоев наjмладиот член на Ц.К." на бугарски

## Наводи

Категорија:Македонски револуционери
Категорија:Историја на Македонија
Категорија:Членови на ВМРО
Категорија:Луѓе од Неготино
Категорија:Македонски преселници во Софија
Категорија:Матуранти од Скопското педагошко училиште
Дијамантите се вечни (филм)

**Дијамантите се вечни** — игран филм, во режија на Гај Хамилтон.

## Факти за филмот
Филмот „Дијамантите се вечни“ е режиран од страна на режисерот Гај Хамилтон, а главните улоги ги толкуваат Шон Конери, Чарлс Греј и Џил Сент Џон. Филмот претставува дел од циклусот филмови за тајниот агент Џејмс Бонд.

## Содржина
Тајниот агент Џејмс Бонд го бара криминалецот Ернест Блофелд за да му се одмазди. Него го пронаоѓа во Египет и го убива. Подоцна, британската влада забележува дека лажни дијаманти се шверцуваат од Јужна Африка во САД и затоа го испраќа Џејмс Бонд да го испита случајот. Бонд се претвора дека е Петер Френкс, трговец со дијаманти. Следејќи го патот на лажните дијаманти, Бонд открива дека нивниот нарачател е Блофелд и дека, всушност, во Египет, тој не го убил Блофелд, туку неговиот двојник.

## Наводи

Категорија:Филмови со Џејмс Бонд
Категорија:Филмови со Шон Конери
Категорија:Филмови на англиски јазик
Категорија:Филмови од 1971 година
Куп на Македонија во ракомет (мажи)

**Купот на Македонија во ракомет** — ракометно натпреварување кое се одржува еднаш годишно. Тоа е втора најважна национална титула во македонскиот ракомет после титулата во Супер лигата. 

Моментален првак е Рк Вардар 1961, кој е и најтрофеен клуб со освоени 17 титули.

## Победници по сезона

## Освоени купови

### Според клуб

### Според град

## Домаќини на финале

### Според сала

### Според град

## Поврзано
* Македонска Супер лига (мажи)
* Суперкуп на Македонија
* Прва лига мажи

## Наводи

## Надворешни врски
* Службено мрежно место на Ракометната Федерација на Македонија

мажи
Куп на Македонија во ракомет 2012 (мажи)

**Куп на Македонија 2012** — 20. издание на Македонскиот ракометен куп. Турнирот бил одржан во Спортскиот центар Борис Трајковски во Скопје, Македонија, од 18 до 20 мај 2012 година. Купот бил освоен од Вардар ПРО по осми пат.

## Место на одржување




## Завршен турнир

### Полуфинале

### Финале

### Поединечни награди
*Најкорисен играч на завршниот турнир: Наумче Мојсоски (Металург)
*Најдобар голман на завршниот турнир: Дарко Станиќ (Металург)
*Најдобар стрелец на завршниот турнир: Наумче Мојсоски (Металург)

## Поврзано
* Македонска ракометна Супер лига (мажи) 2011/12
* Прва македонска ракометна лига 2011/12

## Надворешни врски
* Службено мрежно место на Ракометната Федерација на Македонија

2012
Ракомет
Категорија:Ракометот во 2012 година
Лакотна коска

**Лакотната коска** () е една од долгите коски кои заедно со палечната коска (латински: radius) ја создаваат подлактицата. Лакотната коска е пократка од палечната коска.
## Делови
На лакотната коска се разликуваат:
***тело** ();
***горен крај** составен од два коскени израстоци:
****преден лакотен израсток** ();
****заден лакотен израсток** ();
***долен крај** составен од:
***глава** ();
***шилчест израсток** ().
## Зглобови
Лакотната коска преку коскените израстоци се зглобува со макарата () од хумерусот, се зглобува со главата од палечната коска, латерално главата од лакотната коска се зглобува со долниот коскен засек од палечната коска и на долниот крај главата преку врска се спојува со една од коските на коренот на шепата.
## Кај животните
Кај четириножните животни товарот од телото паѓа на лакотната коска, а кај повеќето цицачи лакотната коска е споена со палечната коска и затоа не може да постои како посебна коска.
## Галерија

ПОдатотека:Ulna - animation.gif| Позиција на лакотната коска (црвен дел)
Податотека:Ulna2.jpg| Лакотниот израсток на лакотната коска (предна страна)
Податотека:Ulna ant.jpg| Облик на лакотната коска (предна страна)
Податотека:Ulna med.jpg| Облик на лакотната коска (бочна страна)

## Надворешни врски

Категорија:Анатомија
Категорија:Коски
Дашев

**Дашев** () е населено место од градски тип во Украина, Илинецки реон, Виничка област.
мини|Грб на Дашев
Категорија:Илинецки реон
Категорија:Градови во Украина
Категорија:Градови во Виничката област
Бутин

[мини|200px|<center> ''Млада жена бие путер''<br />[Жан-Франсоа Миле, 1848-1851 годинаМузеј на ликовни уметности (Бостон)]]
**Бутин** — алатка која се користи за издвојување маст од млекото.

## Модели бутини
Првите бутини биле направени од кожа или дрво, подоцна биле изработувани од керамика. Индустриските бутини се направени од метал.

Постојат различни модели на бутини. Во Македонија бил познат само еден вид на бутин, т.н. вертикален бутин.

*Вертикалниот бутин* е долгнавест стожест сад за правење на матеница и добивање на путер и млечна маст со помош на долго матало. Садот има капак со дупка низ која се движи маталото.

### Вертикален бутин
лево|мини
мини|Бутин во Музејот во Скопје
Вертикалниот бутин е висок малку стеснет сад кој се изработува од дрвени летвички наредени во круг и стегнати со метални обрачи. Бројот на обрачи зависи од висината и пречникот на бутинот. На горниот крај една летвичка е подолга, малку заоблена и служи како рачка. На горниот крај бутинот има капак со дупка во средината низ која минува маталото.

Маталото е составен дел на бутинот. Тоа е долг стап на чиј долен дел е вметната дрвена плочка на која има неколку дупки за да се мати подобро млекото. Со маталото се правеле вертикални движења и на тој начин се издвојувале масните состојки.

## Биење
**Биењето** се состои од механичко одвојување на честичките маснотии содржани во млекото (масни топчиња) од матеницата. Масните честички потоа се собираат заедно за да образуваат зрна путер. Тие се вадат од бутинот, се мијат и се замесуваат. Биењето може да трае од околу триесет минути до два часа.

## Бутинот во обичаите
Бутинот бил симбол на овчарите. Се користел во обичаите за празникот Ѓурѓовден, со цел да се заштитат овците и млекото и да се обезбеди поголема плодност и млечност.

## Галерија

Податотека:Butterfass.jpg|Вертикален бутин
Податотека:baratte normande.jpg|Нормандски бутин.
Податотека:La baratte.jpg|Разиграна употреба на бутин - Гравува од Корнеј Пети 19 век.
Податотека:Zangole Petit Monde.JPG|Бутин од долината Аоста (Етнографски музеј на Пети-монд, Торњон ).
Податотека:Barattes-Musée Henri-Mathieu de Bruyères.jpg|Бутин со вртежен систем со крила (Музеј на Анри-Матје )
Податотека:Les merveilles de l'industrie, 1873 "Baratte Valcourt". (4305558231).jpg|Бутин Валкур, 1873 година.
Податотека:The khnotsi.jpg|Ерменски бутин (хноци).


## Наводи

## Поврзано
* Матеница
* Маст

Категорија:Путер
Категорија:Алати
Категорија:Технологија
Жан Босежур

**Жан Андре Емануел Босежур** (роден 1 јуни 1984 година, во Сантјаго) — чилеански поранешен фудбалер, играч од средниот ред или од одбраната.

## Кариера
Босежур е роден во Сантјаго, како син на татко од Хаити и мајка чилеанско-абурканка Тој ја започнал својата професионална кариера во Универсидад Католика во 2001 година и оттогаш играл за неколку клубови.

Во 2004 година тој потпишал договор со Сервет и останал во Швајцарија само една година, пред да дојде во Гремио во 2005 година, а потоа во Гент во 2006 година. Во 2007 година се вратил во Чиле и поминал една година во Кобрелоа, а потоа потпишал за О'Хигинс во 2008 година.

Приклучувајќи му се на О'Хигинс Босежур го импресионирал селекторот на Чиле, Марсело Биелса и бил повикан за националната должност трипати. На 1 декември 2008 година Клуб Америка од Мексико го доведува Босежур во својте редови потпишувајќи со нив три и пол годишен договор.

По сезона и пол во Клуб Америка, тој се преселил во англиската Премиер лига. На 31 август 2010, Босежур потпишал тригодишен договор со Бирмингем Сити, а веднаш потоа менаџерот на клубот Алекс МекЛиш изјавил дека Босежур бил една од нивните цели подолго време. Босежур го направил своето деби на 18 септември како доцна замена за Александер Хлеб во 83-тата минута, во поразот со 3-1 од градскиот соперник Вест Бромвич Албион. Тој го постигнал својот прв гол за клубот во победата над Шефилд Венздеј со 3-0 во петатта рунда од ФА Купот. Тој се појавил како замена во второто полувреме во натпреварот во кој Бирмингем Сити го освоиле Лига купот со победа над фаворитите Арсенал со 2-1. Иако Бирмингем на крајот на сезоната испаднал во Чемпионшип, Босежур останал во клубот и играл во натпреварите од Лига Европа.

На 25 јануари 2012, Босежур го напуштил Бирмингем и се вратил во Премиер лигата потпишувајќи две-и пол годишен договор со Виган Атлетик. Неговото деби за новиот клуб дошло на Вајт Харт Лејн во поразот од Тотенхем со 3-1. По доаѓањето во клубот тој одлично се вклопил во 3-4-3 формацијата на менаџерот Роберто Мартинес играјќи како лев бек. Со *Латикс* тој го освоил ФА Купот на 11 мај 2013, иако не бил во состојба да игра во финалето против Манчестер Сити на Вембли поради повреда. Само три дена подоцна по поразот на Виган од Арсенал со 4-1, Босежур испаѓа од Премиер лигата за вторпат во неговата кариера.

## Титули
### Универсидад Католика
***[[Примера Дивизион де Чиле]]**  : *Апертура 2002*

### Бирмингем Сити
***[[Лига куп]]**  : 2010-11

### Виган Атлетик
***[[ФА Куп]]**  : 2012-13

## Наводи

## Надворешни врски
*Жан Босежур на soccerway
*Жан Босежур transfermarkt

Категорија:Чилеански фудбалери
Категорија:Фудбалери на ФК Сервет
Категорија:Фудбалери на Гремио
Категорија:Фудбалери на ФК Гент
Категорија:Фудбалери на Клуб Америка
Категорија:Фудбалери на ФК Бирмингем Сити
Категорија:Фудбалери на ФК Виган Атлетик
Категорија:Фудбалери од Премиер Лига
Категорија:Фудбалери од Примера Дивисион (Мексико)
Категорија:Фудбалери на Светско првенство 2010
Категорија:Луѓе од Сантјаго
Категорија:Живи луѓе
Категорија:Родени во 1984 година
Врани

**Врани** () — семејство птици, најголеми претставници од редот на врапчевидните, кои живеат низ целиот свет. Има 23  рода  и над 120 вида, од кои родот на гавраните (Corvus) вклучува повеќе од една третина од вкупниот број.

## Опис
Враните се големи до многу големи врапчеви птици, со силна градба, силни нозе, а кај сите видови (со исклучок на еден) носниците се покриени со влакненца. Во умерените подрачја враните се најчесто црни, сивкави или сини, некои се црно-бели, некои имаат синовиолетов сјај, додека тропските видови имаат поизразени бои. Половите се многу слични по боја и големина. Во оваа фамилија спаѓаат најголемите птици од редот на врапчевидните. 
Најмалата врана е *Aphelocoma nana*, која е ендемска во Мексико, со тежина од 40 грама и должина од 21.5 см; а најголема врана е гавранот, тежок 1.400 грама и долг 65 см.

Враните се најинтелигентната фамилија птици кои покажуваат дека имаат свест за себе, со помош на тестот со огледало (страчката) и способност да си направат алат (гавраните), способност која до сега им се припишуваше само на луѓето и некои поинтелигентни цицачи.

Природната исхрана на враните се состои од безрбетници, пилиња, јајца, мали цицачи, бобинки, овошје, семиња и мрши. Но, многу видови одлично се прилагодени на животот во градовите и исхрана која вклучува леб, шпагети и секакви остатоци од храна.

## Размножување
Партнерските врски кај враните се многу цврсти, па дури и доживотни кај некои видови. Мажјакот и женката гломазното гнездо заедно го градат повисоко на дрвјата или на друго погодно место. Тоа се состои од гранчиња, прекриени со тревки и кори од дрво. Мажјакот ја храни женката за време на инкубацијата. Женките несат 3-10 јајца, најчесто 4-7 кои се обично зеленкави со кафеави точки. Кога ќе се испилат, младенчињата остануваат во гнездото 6-10 недели, зависно од видот.

## Распространетост
Враните се распространети речиси низ целиот свет, со исклучок на крајниот југ на Јужна Америка и поларните подрачја. Повеќето видови живеат во тропските делови на Јужна и Средна Америка, јужна Азија и Евроазија, додека во Африка, Австралија и Северна Америка живеат по помалку од десетина вида. Родот на гавраните, со пет вида и еден подвид е повторно населен во Австралија релативно неодамна.

## Систематизација
### Родови со број видови
* *Platylophus* - 1 вид
* *Platysmurus* - 1 вид
* *Gymnorhinus* - 1 вид
* *Cyanocitta* - 2 вида
* *Aphelocoma* - 5 вида
* *Cyanolyca* - 9 вида
* *Cyanocorax* - 17 вида
* *Calocitta* - 2 вида
* *Garrulus* - 3 вида
* *Perisoreus* - 3 вида
* *Urocissa* - 5 вида
* *Cissa* - 3 вида
* *Cyanopica* - 1 вид
* *Dendrocitta* - 6 вида
* *Crypsirina* - 2 вида
* *Temnurus* - 1 вид
* *Pica* - 3 вида
* *Zavattariornis* - 1 вид
* *Podoces* - 4 вида
* *Nucifraga* - 2 вида
* *Pyrrhocorax* - 2 вид
* *Ptilostomus* - 1 вида
* *Corvus* - 42 вида

## Наводи

## Надворешни врски

*Видеа за врани  на Интернет збирката птици
*Corvid Corner Мрежно место за враните
*AvesNoir Страница за враните во уметноста, културата и литературата 
*Употреба на алатки
*Умните врани во Нова Каледонија може да користат три алатки
Јазици во Лихтенштајн

**Јазиците во [[Лихтенштајн]]** е поим со кој се опфаќаат јазиците кои се зборуваат на територијата на државата. Лихтенштајн, официјално е еднојазична држава.

## службен јазик

службен јазик во Лихтенштајн е германскиот јазик (deutsch). Овој јазик го зборува скоро целокупното население на државата. Германскиот јазик е мајчин јазик на Германците. Покрај во Лихтенштајн, јазикот се зборува и во Германија, Австрија, Швајцарија и Луксембург, и секаде во овие држави е службен. Лихтенштајн е најмалата држава каде германскиот е службен јазик.

Локалниот германски дијалект се вика алемански дијалект, кој се зборува и во Швајцарија, делови во Франција и во мали делови во Германија и Австрија. Околу 86% од населението се Алемани.

## Останати јазици
Во државата се зборуваат и други јазици, но тие се доселенички.

## Странски јазици
Најзборувани странски јазици во државата се англискиот и францускиот.

## Наводи

## Поврзано
* Лихтенштајн
* Демографија на Лихтенштајн

*
Јазици во Луксембург

**Јазиците во [[Луксембург]]** е поим со кој се опфаќаат јазиците кои се зборуваат на територијата на државата. Луксембург, официјално е тројазична држава. Државата има три официјални јазика, луксембуршки, германски и француски. Луксемуршкиот е национален јазик на државата.

Сè до независноста на државата, францускиот бил престижен јазик во Луксембург. Францускиот бил службен јазик на територијата на Војводството.  Германскиот се користел во политичкиот круг само како помошен, за да се стекне поголем консензус за законите кои се донесувале. Германскиот се користел во образованието, а францускиот само во средното образование. Со законот од 26 јули 1843 година и францускиот се вовел во основото образование.

## Службени јазици

Во државата службени јазици се луксембуршкиот, германскиот и францускиот. Германскиот и францускиот се користат во новинарството, јавните услуги и полицијата.

Сè до 1984, јазичната политика во државата се засновала на декретите од 1830, 1832 и 1834. Со нив, во администрацијата се користеле германскиот и францускиот, а луксембуршкиот немал службен стгатус.

Со уставните измени од 1984, луксембуршкиот се именувал како национален јазик и се поставил како еден од трите официјални јазика во државата. Францускиот останал како јазик на правосудството поради употребата на Наполеонскиот граѓански код во Луксембург.

### Луксембуршки јазик
Луксембуршкиот јазик се изучува во претшколската возраст, а во училиштата и францускиот и германскиот. Во средното образование, само во прва година и само по еден час се учи на луксембуршки. Покрај другите два јазика, во средните училишта се изучуваат и англиски, шпански, италијански или латински.

### Германскиот и францускиот јазик
Иако германскиот е еден од службените јазици во државата, Луксембург не бил дел од Советот за германскиот правопис од 1996 и самостојно новиот германски правопис бил воведен на територијата на Луксембург. Според весникот Luxemburger Wort, Луксембург не се смета себеси за држава каде се зборува германскиот јазик (национален јазик е луксембуршкиот) и според тоа нема право на учество во советот. Сепак, Луксембург зема учество во Фракофонијата и има член во Француската академија, иако како и германскиот и францускиот е само службен јазик.

## Останати јазици
Во државата се зборуваат и други јазици, но тие се доселенички.

## Странски јазици
Најзборувани странски јазици во државата се англискиот, шпанскиот и италијанскиот.

## Статистика

Мајчин јазик и втор јазик на граѓаните во Луксембург:

## Наводи

## Поврзано
* Луксембург
* Демографија на Луксембург

*
Вера Бужаровска

**Вера Бужаровска** (,  - , ) — македонска писателка и публицистка.

## Животопис
Бужаровска е родена во Битола на 7 декември 1931 година. Писателската кариера ја започнала во 1962 година со објавувањето на детската книшка „Стоп“ наменета како забавна и поучна литература за најмладата читателска публика. Потоа нејзиното творештво продолжува со над четириесетина прозни и поетски остварувања, во кои доминираат повести и во чиј центар е жената и нејзината судбина во патријахалното опкружување. Во овој творечки опус посебно се издвојува романот „Акчилница“, моќна автобиографска слика за детството на авторката и градот Битола во премрежјето на предвоените и воените четириесетти години од XX век.

Во последните две децении од животот таа обработувала провокативни теми од македонското секојдневие поврзани со политичкиот живот и криминалот, кои и донеле популарност, кај најшироката читачка публика („Трите жени на Усеин“, „Затвор за жени“, „Авторот е обвинет за убиство“, ТАТ, „Креветот на проституката“, „Братот на министерот“, „Го открив атентаторот“ и др.). Повеќе нејзини дела се преведени на неколку јазици, а покрај текстовите објавени во Политика експрес и Илустрована политика во седумдесеттите години од минатиот век, има изработено и сценарија за радио и ТВ проекти. Починала во Скопје на 3 декември 2013 година.

## Наводи

Категорија:Македонски писателки
Категорија:Македонски публицисти
Категорија:Луѓе од Битола
Детски Парламент (емисија)

**Детски Парламент** е емисија на Тера Телевизија , организатори на емисијата се Детскиот Парламент при ОУ „Коле Канински“ - Битола,првата сезона била во продукција на Дрим Каст Продукција , а втората во продукција на Фото Коника.Водителското дуо во првата сезона го сочинуват Мартин Николовски и Вероника Жежовска, а во втората Мартин Николовски,Стефани Талевска и Филип Етмишовски.Спонзори на првата сезона беа  ЦСЈ-Волшебно Сонце, БиМилк,Астра Маркет, Кармен, Стилисимо,Саитис,Еуро Фарм и др.

Категорија:Никулци за телевизија
Флориановка

**Флориановка** () е село во Украина, Козјатински реон, Виничка област.


Податотека:Florianivka 02.jpg| 
Податотека:Florianivka 06.jpg|
Податотека:Florianivka 11.jpg|
Податотека:Florianivka 21.jpg|
Податотека:Florianivka 22.jpg| 
Податотека:Florianivka 33.jpg|
Податотека:Florianivka 37.jpg|Селска управа


Категорија:Села во Украина
Категорија:Козјатински реон
Куп на Македонија во ракомет 2011 (мажи)

**Куп на Македонија 2011** — 19. издание на Македонскиот ракометен куп. Турнирот бил одржан во Спортската сала Младост во Битола, од 14 до 15 мај 2011 година. Купот бил освоен од Металург по четврти пат.

## Место на одржување




## Завршен турнир

### Полуфинале

### Финале



## Поврзано
* Македонска ракометна Супер лига (мажи) 2010/11
* Прва македонска ракометна лига 2010/11

## Надворешни врски
* Службено мрежно место на Ракометната Федерација на Македонија

2011
Ракомет
Категорија:Ракометот во 2011 година
Шверински замок

[мини|250п|Воздушен поглед на замокот и неговата положба на остров во [Шверинско Езеро|Шверинското Езеро.]]
мини|250п|Шверинскиот замок и неговите градини, од јужната страна

**Шверински замок** () — замок сместен во градот Шверин, главен град на сојузната покраина Мекленбург-Западна Померанија, Германија. Се наоѓа на остров во главното средишно езеро во градот, Шверинското Езеро.

Со векови, замокот бил дом на војводите и големите војводи на Мекленбург и подоцнежното Мекленбург-Шверин. Моментално во него се наоѓа седиштето на покраинскиот парламент.

Сметан е за едно од најважните дела на романтистичкиот историзам во Европа. Во овој ранг, го добила прекарот *„[[Нојшванштајн]] на Северот“*.

## Поврзано
* Шверин
* Шверинско Езеро

## Наводи

## Надворешни врски

*Шверински замок — посетителски портал  

Замок
Категорија:Ликовни музеи и галерии во Германија
Категорија:Замоци во Мекленбург-Западна Померанија
Категорија:Градини во Германија
Категорија:Водни замоци
Собрание на Мекленбург-Западна Померанија

[десно|мини|[Шверински замок, седиште на собранието]]

**Собрание на Мекленбург-Западна Померанија** — покраински парламент на германската сојузна покраина Мекленбург-Западна Померанија. Се наоѓа во Шверин и моментално брои 71 член од пет партии. Моменталното мнозинство е претставено преку голема коалиција на двете најголеми партии во покраината, но и државата, Социјалдемократската партија и Демохристијанскиот сојуз, која дала поддршка на кабинетот на министри на министерот-претседател Ервин Зелеринг.

Главни функции на Собранието се избор на премиерот (министер-претседател), носење закони и контрола на покраинската влада.

## Моментален состав

По изборите на 4 септември 2011, составот на собранието е следен:

Изборите биле одржани користејќи пропорционален претставителен систем и партиите мора да го поминат цензусот од 5% за да влезат во покраинскиот парламент.

## Претседатели на собранието

## Поврзано
* Мекленбург-Западна Померанија
* Шверин
* Шверински замок

## Надворешни врски

* Официјална страница 

Мекленбург-Западна Померанија
Мекленбург-Западна Померанија
Ервин Зелеринг

мини|Ервин Зелеринг (2013)

**Ервин Зелеринг** (; р.  во Шпрокхефел близу Бохум) — министер-претседател на германската сојузна покраина Мекленбург-Западна Померанија од 2008 година. Моментално живее во Грајфсвалд.

Зелеринг студирал право и живее во Мекленбург-Западна Померанија од 1994, каде започнал да работи во судовите на Шверин и Грајфсвалд. Како член на Социјалдемократската партија на Германија, работел во владата на Мекленбург-Западна Померанија од 1998, најпрвин како државен секретар, подоцна како министер за правда, а од 2006 како министер за социјални работи. Во 2007, станал претседавач на неговата партија за Мекленбург-Западна Померанија. Во 2008 го наследил Харалд Рингсторф како премиер на покраината.

Зелеринг е познат како многу строг кон неонацистите и учествува во промовирањето на семејниот живот и семејствата. Тој е оженет и има две деца.

## Наводи

## Надворешни врски

Категорија:Родени во 1949 година
Категорија:Живи луѓе
Категорија:Политичари од Социјалдемократската партија на Германија
Категорија:Германски лутеранци
Никола Атанасов (флејтист)

**Никола Атанасов** (, Драмско, егејскиот дел на Македонија,  - , ) — македонски флејтист и професор по флејта, познат во Македонија и Балканот. Бил именуван за легенда во музичката уметност.

## Животопис
Атанасов е роден во 1939 година во селото Просечен, Драмско. Во 1964 година завршил Музичка академија во Љубљана, а како стипендист на италијанската влада една година престојувал на академијата „Санта Чечилија“ во Рим. Тој бил прв флејтист во оперскиот оркестар на тогашен МНТ каде што останал до крајот на својот работен век.Бил постојан солист на Македонската филхармонија, на камерниот ансамбл за современа музика „Св. Софија“, солист на камерниот оркестар на Радио Скопје. Атанасов има добиено многубројни стручни награди, државни признанија, „11 Октомври“, „Св. Kлимент Охридски“, „Златна лира“ и други. Починал во Скопје по долгогодишно боледување на 4 декември 2013 година.

## Наводи

Категорија:Македонски флејтисти
Категорија:Југословенски флејтисти
Категорија:Добитници на наградата „11 Октомври“
Категорија:Луѓе од Просечен
Јазмунд

**Јазмунд** () — полуостров на островот Риген во сојузната покраина Мекленбург-Западна Померанија, Германија. Тој е поврзан со полуостровот Витов и главниот дел на Риген, Мутланд, преку тесни патни премини Шабе и Шмале Хајде, соодветно. Меѓународните фериботски терминали во Засниц, Загард и Мукран се наоѓаат на Јазмунд. Јазмунд е исто така познат по кредестите карпи Штубенкамер (*Stubbenkammer*) во рамките на Националниот парк Јазмунд, природен резерват во североисточниот дел на островот Риген.

Категорија:Полуострови во Германија
Категорија:Географија на Риген
Нимфоманија

**Нимфоманија** — појава која предизвикува претерани сексуални нагони кај жените. Жените кои боледуваат од нимфоманија ретко стапуваат во врска, бидејќи нивната претерана сексуална желба ги принудува постојано да бараат нови партнери или начини за задоволување на своите сексуални потреби.

Главни одлики кај нимфоманијата се зголемената потреба за секс, чести оргазми и желба за повеќе секс. Оваа појава психијатрите ја сметаат за психичко нарушување, но понекогаш нимфоманијата може да биде и почетен симптом на некое друго ментално заболување. Овие жени не се во можност да доживеат сексуално задоволство со ниеден маж, па поради тоа користат разни методи на сексуално задоволување, како мастурбација, хомосексуалност, оргии и слично. Чести се случаите лицата кои страдаат од нимфоманија да се наведуваат на проституција. Нимфоманијата може да се препознае од стручните лица и се смета за ментално заболување проследено со други симптоми.

## Нимфоманијата како тема во уметноста и во популарната култура
* „Нимфоманијак (1 и 2 дел)“ (англиски: *Nymphomaniac Vol. I and Vol. II*) - филм од 2013 година, во режија на Ларс фон Трир.

## Наводи

Категорија:Човечка сексуалност
Категорија:Сексуална зависност
Категорија:Сексуално здравје
Анс ла Реј (четврт)

**Анс ла Реј** е четврт (кварт) во западниот дел на островската држава Света Луција. Четвртот има население од околу 6.071 жители и тие претежно се рибари и земјоделци. Главниот град на четвртот е Анс ла Реј. Анс ла Реј било рибарско село. Кога пристигнале Французите во Света Луција, Анс ла Реј било едно од првите места кои ги населиле.

## Гратчиња
Во четвртот се наоѓаат следниве градови:

*Анс ла Реј
*Канарис

## Наводи

## Поврзано
* Света Луција
* Четврти во Света Луција

Категорија:Четврти во Света Луција
Фудбалски куп на Македонија 2013-2014

**Фудбалски куп на Македонија 2013-2014** - 22. издание на македонскиот куп во фудбал.

Во ова издание Работнички ја освоил титулата.

## Календар на натпреварување

## Прва рунда
Натпреварите биле одиграни на 21 и 22 август 2013.

## Осминафинале

Првите натпревари се одиграле на 18 септември 2013, а вторите се одиграле на 25 септември 2013.

|}

## Четвртфинале

Првите натпревари се одиграле на 12 и 13 октомври 2013, а вторите се одиграле на 20 ноември 2012.

|}

## Полуфинале
Првите натпревари се одиграле на 19 март, а вторите натпревари се одиграле на 16 април 2014.

|}

### Први Натпревари

----

### Втори натпревари

----

## Финале

## Екипа победник


**[[ФК Работнички|Работнички]]****3. титула**

## Поврзано
* Прва фудбалска лига на Македонија 2013/2014
* Втора фудбалска лига на Македонија 2013/2014
* Трета фудбалска лига на Македонија 2013/2014

2013/2014
Куп
Куп
Кастри (четврт)

**Кастри** — еден од 11-те четврти во островската држава Света Луција. Според пописот од 2002 година, четвртот имал население од 64.957 жители. Според тоа, четвртот има благ но постојан раст на населението во последните 10 години. Во четвртот се наоѓа главниот град на Света Луција, Кастри.

## Општо
Кастри е град и пристаниште. Кастри е главен културен, трговски и политички центар на островот. Во градот има поголем број трговски објекти. Градот и четвртот се познати туристочки места и може да се посетат повеќе историски објекти, како што е Катедралата, плоштадот Дерек Волкот и Брдото на Добрата среќа. Во четвртот се наоѓаат и најпознатите хотели во државата.

## Слики

## Наводи
*  

## Поврзано
* Света Луција
* Четврти во Света Луција
* Кастри

## Надворешни врски
* Одмор во Кастри

Категорија:Четврти во Света Луција